ddrg/super_eurlex huggingface dataset:
1.Ozadje

Uredba (EU) 2017/1004 Evropskega parlamenta in Sveta o vzpostavitvi okvira Unije za zbiranje, upravljanje in uporabo podatkov v ribiškem sektorju in podporo znanstvenemu svetovanju v zvezi s skupno ribiško politiko prenaša na Komisijo pooblastilo za sprejemanje delegiranih aktov. V skladu s členom 4 te uredbe Komisija vzpostavi večletni program za zbiranje in upravljanje bioloških, okoljskih, tehničnih in socialno-ekonomskih podatkov v sektorjih ribištva in akvakulture (večletni program EU). Člen 4(1) na Komisijo prenaša pooblastilo za sprejetje podrobnega seznama zahtev glede podatkov za dosego ciljev iz členov 2 in 25 Uredbe (EU) št. 1380/2013 o skupni ribiški politiki, ki je na podlagi delegiranega akta del tega večletnega programa EU.

Pooblastilo za sprejemanje delegiranih aktov se prenese za obdobje 3 let od 10. julija 2017. To pooblastilo se samodejno podaljšuje za triletna obdobja, razen če Evropski parlament ali Svet temu nasprotuje. V skladu s členom 24(2) Komisija pripravi poročilo o prenosu pooblastila. To poročilo izpolnjuje to obveznost.

2.Izvajanje pooblastil, prenesenih na Komisijo v skladu z Uredbo (EU) 2017/1004

Večletni program EU za obdobje 2017–2019 je prenehal veljati 31. decembra 2019. Komisija je uporabila preneseno pooblastilo za sprejetje Delegiranega sklepa Komisije (EU) 2019/910 z dne 13. marca 2019 o vzpostavitvi večletnega programa Unije za zbiranje in upravljanje bioloških, okoljskih, tehničnih in socialno-ekonomskih podatkov v sektorjih ribištva in akvakulture. Delegirani sklep Komisije obnavlja ustrezne določbe in pravila Izvedbenega sklepa Komisije (EU) 2016/1251 za obdobje 2020–2021, ne da bi spremenil njihovo vsebino.

Delegirani sklep Komisije (EU) 2019/910 je bil sprejet z namenom vzpostavitve večletnega programa EU za obdobje 2020–2021. Za namene večletnega programa EU je treba ta sklep obravnavati v povezavi z Izvedbenim sklepom Komisije (EU) 2019/909, ki je bil sprejet 18. februarja 2019 in se prav tako uporablja v obdobju 2020–2021.

3.Zaključek

Komisija je izvedla svoja prenesena pooblastila po izteku veljavnosti Izvedbenega sklepa Komisije (EU) 2016/1251 leta 2019. Delegirani sklep Komisije (EU) 2019/910 zagotavlja okvir, določbe in pravila za vzpostavitev večletnega programa Unije za zbiranje in upravljanje bioloških, okoljskih, tehničnih in socialno-ekonomskih podatkov v sektorjih ribištva in akvakulture za obdobje 2020–2021 ter s tem zagotavlja izvajanje Uredbe (EU) 2017/1004 za to obdobje. Komisija meni, da je treba pooblastilo podaljšati, da se sprejmejo nadaljnji delegirani akti o vzpostavitvi večletnih programov Unije po letu 2021.
POROČILO KOMISIJE EVROPSKEMU PARLAMENTU IN SVETU

Letno poročilo o spremljanju izvajanja programa za podporo strukturnim reformam za leto 2018

UVOD

Evropska komisija od leta 2017 upravlja program za podporo strukturnim reformam, ki je namenski program s proračunom v višini 222,8 milijona EUR, namenjen podpori državam članicam pri oblikovanju in izvajanju institucionalnih in upravnih reform ter reform za spodbujanje rasti.

Strukturne reforme so po svoji naravi zapleteni procesi, njihovo oblikovanje in izvajanje pa zahtevata visoko specializirano znanje in spretnosti v vseh fazah. V nekaterih državah članicah zmogljivosti za uvedbo in izvajanje strukturnih reform pogosto niso ustrezne za reševanje upravnih, gospodarskih in socialnih izzivov, ki jih prinašajo take reforme.

Cilj programa je pomagati državam članicam pri reševanju teh izzivov in krepitvi njihove zmogljivosti za pripravo in izvajanje reform za spodbujanje rasti, pomoč pri krepitvi javnih institucij in uprav ter pri izboljšanju postopkov upravljanja ter učinkovitosti in odpornosti gospodarstva in družbe na splošno. Namen je okrepiti kohezijo in izboljšati konkurenčnost, produktivnost, trajnostno rast, ustvarjanje delovnih mest in naložbe.

To poročilo zagotavlja pregled podpore, financirane v okviru programa za podporo strukturnim reformam za leto 2018. V njem je opisan postopek izbire in izvajanja projektov, navedeni pa so tudi rezultati, ki so bili doslej doseženi s projekti v okviru programa za podporo strukturnim reformam za leti 2017 in 2018. Opisan je tudi postopek izbire in izvajanja podpornih ukrepov, ki se financirajo s prostovoljnimi prenosi sredstev Grčije in Bolgarije v program za podporo strukturnim reformam.

IZVAJANJE PROGRAMA ZA PODPORO STRUKTURNIM REFORMAM LETA 2018

Leto 2018 je bilo drugo leto, v katerem so se izvajale dejavnosti v okviru programa za podporo strukturnim reformam. Tako kot prvo leto je tudi drugo pokazalo, da je povpraševanje po programu v državah članicah veliko – 24 držav članic je predložilo 444 zahtevkov za podporo, znesek pa je po oceni petkrat višji od razpoložljivega proračuna programa za podporo strukturnim reformam za leto 2018.

Komisija je pri oceni zahtevkov držav članic za financiranje v okviru programa za podporo strukturnim reformam v letu 2018 upoštevala načela in merila iz uredbe o programu za podporo strukturnim reformam. Na podlagi tega je bilo izbranih 146 zahtevkov iz 24 držav članic.

Izbrani zahtevki so bili porazdeljeni po naslednjih glavnih področjih:

·24 % na področju upravljanja prihodkov in upravljanja javnih financ;

·23 % za rast in poslovno okolje (vključno s podnebjem in okoljem);

·21 % na področju trga dela, izobraževanja, zdravstva in socialne politike;

·21 % v zvezi z upravljanjem in javno upravo ter

·11 % v zvezi s finančnimi storitvami in dostopom do financiranja.

V skladu z načelom dobrega finančnega poslovodenja so imeli prednost pri financiranju zahtevki, ki so omogočili hitro izvedbo podpore in hitro izvajanje reform na terenu, ter zahtevki za obravnavanje opredeljenih ciljev, pri katerih so bili pričakovani veliki rezultati na terenu.
o izvajanju s strani držav članic Direktive Sveta 2006/117/Euratom o nadzorovanju in kontroli pošiljk radioaktivnih odpadkov in izrabljenega jedrskega goriva Drugo poročilo

Kazalo

1.Uvod

1.1.Pravni okvir

1.2.Splošna načela za nadzor in kontrolo pošiljk

2.Izvajanje splošnih določb

2.1.Prenos direktive

2.2.Standardna listina za nadzor in kontrolo pošiljk

2.3.Pristojni organi

3.Ugotovitve in trendi v zvezi s pošiljkami izrabljenega goriva in radioaktivnih odpadkov

3.1.Skupno število pošiljk

3.2 Uvoz, izvoz in tranzit prek Skupnosti

3.3Nadaljnje spremljanje po prvem poročilu Komisije

4.Sklepi





1.Uvod

Direktiva Sveta 2006/117/Euratom določa sistem Skupnosti za nadzorovanje in kontrolo čezmejnih pošiljk radioaktivnih odpadkov in izrabljenega goriva, da se zagotovi ustrezno varstvo prebivalstva. Direktiva zagotavlja, da so zadevne države članice obveščene o pošiljkah radioaktivnih odpadkov in izrabljenega goriva, ki potujejo na ali čez njihovo ozemlje, pri tem pa morajo dati soglasje glede pošiljk ali njihovo obrazloženo zavrnitev. Direktiva dopolnjuje Direktivo Sveta 2011/70/Euratom, ki je osredotočena na politiko in odgovornosti v zvezi z dolgoročnim ravnanjem z radioaktivnimi odpadki in izrabljenim gorivom.

To je drugo poročilo Komisije o izvajanju Direktive Sveta 2006/117/Euratom, ki vsebuje pregled ustreznih pošiljk in s tem povezanih vidikov. V njem so zagotovljene dopolnilne informacije k poročilu Komisije o izvajanju Direktive Sveta 2011/70/Euratom.

Vse države članice v EU proizvajajo radioaktivne odpadke, ki nastajajo v različnih obratih (npr. jedrskih elektrarnah, raziskovalnih reaktorjih) in pri različnih dejavnostih, kot je uporaba radioaktivnih izotopov v medicini, industriji, kmetijstvu, raziskavah in izobraževanju. Radioaktivni odpadki so opredeljeni kot radioaktivni material v plinastem, tekočem ali trdnem stanju, za katerega države izvora in namembne države ali fizične ali pravne osebe, katerih odločitve te države sprejemajo, ne predvidevajo nadaljnje uporabe ter ki ga upravni organ v skladu z zakoni in predpisi držav izvora in namembnih držav nadzoruje kot radioaktivni odpadek.
o izvajanju pooblastila za sprejemanje delegiranih aktov, prenesenega na Komisijo na podlagi Direktive Sveta 96/16/ES o statističnih raziskovanjih mleka in mlečnih proizvodov

POROČILO KOMISIJE EVROPSKEMU PARLAMENTU IN SVETU

1.Ozadje

Direktiva Sveta 96/16/ES o statističnih raziskovanjih mleka in mlečnih proizvodov je bila sprejeta 19. marca 1996. Spremenjena je bila z Uredbo (EU) št. 1350/2013 Evropskega parlamenta in Sveta z dne 11. decembra 2013 o spremembi določenih zakonodajnih aktov na področju kmetijske in ribiške statistike, da bi se izvedbena pooblastila uskladila s Pogodbo o delovanju Evropske unije.

Na podlagi člena 3(2) Direktive je na Komisijo preneseno pooblastilo za sprejemanje delegiranih aktov. Pooblastilo je preneseno, „da se spremeni seznam mlečnih proizvodov, zajetih v raziskovanja, in pripravijo standardne opredelitve, ki se uporabljajo pri sporočanju rezultatov za različne proizvode“. Statistične ukrepe iz delegiranih aktov je treba ustrezno upravičiti, po potrebi s prispevki strokovnjakov na podlagi analize stroškovne učinkovitosti. To bi moralo zajemati oceno bremena za dajalce podatkov in proizvodnih stroškov.

Seznam mlečnih proizvodov in njihove standardne opredelitve so določeni v Prilogi I k Odločbi Komisije 97/80/ES z dne 18. decembra 1996 o določbah za izvajanje Direktive Sveta 96/16/ES o statističnih raziskovanjih mleka in mlečnih proizvodov.

V skladu s členom 6a(2) Direktive se pooblastilo za sprejemanje delegiranih aktov prenese za obdobje petih let od 10. januarja 2014. To pooblastilo se samodejno podaljšuje za obdobja petih let, razen če Evropski parlament ali Svet temu nasprotujeta.

Komisija mora pripraviti poročilo o prenesenem pooblastilu najpozneje devet mesecev pred koncem petletnega obdobja. S tem poročilom je izpolnjena ta obveznost poročanja.

2.Komisijino izvajanje delegiranega pooblastila na podlagi Direktive Sveta 96/16/ES

Komisija še ni izvršila pooblastila za sprejemanje delegiranih aktov, ki je nanjo preneseno z Direktivo 96/16/ES.

Pri večini mlečnih proizvodov med zadevnim obdobjem ni prišlo do sprememb. Pri nekaterih je prišlo do sprememb, a so bile te manjše, tako da prilagoditev evropskega statističnega sistema in nacionalnih statističnih sistemov ne bi bila upravičena.



3.Zaključek

Komisija še ni izvršila pooblastila za sprejemanje delegiranih aktov, ki je nanjo preneseno z Direktivo Sveta 96/16/ES.

Komisija meni, da je njeno pooblastilo še naprej upravičeno, saj bo v prihodnosti morda morala sprejeti delegirani akt, da bi se za potrebe uporabnikov podatkov v okviru prihodnje skupne kmetijske politike spremenile točke iz člena 3(2) Direktive.
POROČILO KOMISIJE EVROPSKEMU PARLAMENTU IN SVETU

Poročilo o splošni shemi preferencialov za obdobje 2014–2015

1.Uvod

1.1.Splošna shema preferencialov (GSP)

Splošna shema preferencialov (GSP) EU od leta 1971 pomaga državam v razvoju pri njihovih prizadevanjih za zmanjšanje revščine, spodbujanje dobrega upravljanja in trajnostni razvoj. GSP z zagotavljanjem preferencialnega dostopa do trga EU pomaga državam v razvoju ustvarjati dodaten prihodek prek mednarodne trgovine. Pravni okvir za GSP je Uredba (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov (uredba o GSP). Shema je usklajena z zakonodajo STO, saj je bila uvedena na podlagi tako imenovane „razvojne klavzule“, ki dovoljuje izjemo od načela STO o „državi z največjimi ugodnostmi“.

1.2.Trije režimi v okviru GSP

Z uredbo o GSP je bil GSP spremenjen za boljše usmerjanje preferencialov GSP na tiste države, ki najbolj potrebujejo pomoč, zlasti najmanj razvite države ter druge države v razvoju z nizkim in nižjim srednjim dohodkom. Spremembe GSP so znatno zmanjšale število upravičencev s 178 na 92. Države, ki jih Svetovna banka uvršča med tiste z višjim srednjim in višjim dohodkom, so izključene iz preferencialov GSP. Prav tako so izključene države, ki uživajo ugodnosti režima preferencialnega dostopa do trga EU, ki zagotavlja vsaj enako stopnjo tarifnih preferencialov za praktično vso trgovino.

GSP zagotavlja tri različne preferencialne režime za učinkovito uresničevanje razvoja, trgovine in finančnih potreb držav v razvoju: splošni režim GSP in dva posebna režima.

−Splošni režim (standardni GSP) zagotavlja znižanje dajatev za približno 66 % vseh tarifnih postavk EU za države z nizkim ali nižjim srednjim dohodkom, ki ne uživajo ugodnosti drugega preferencialnega trgovinskega dostopa do trga EU. Trenutno je do standardnega GSP upravičenih 30 držav.

−Posebni spodbujevalni režim za trajnostni razvoj in dobro upravljanje (GSP+) zagotavlja popolno opustitev dajatev za praktično enakih 66 % tarifnih postavk kot standardni GSP za države, ki so še posebno ranljive v smislu diverzifikacije gospodarstev in obsega uvoza. V zameno morajo države upravičenke ratificirati in učinkovito izvajati 27 temeljnih mednarodnih konvencij, kot so navedene v Prilogi VIII k uredbi o GSP. Te konvencije zajemajo človekove pravice in pravice delavcev, varstvo okolja in dobro upravljanje. Trenutno je do GSP+ upravičenih 13 držav.

−Posebni režim vse razen orožja (EBA) omogoča vseh dajatev in kvot prost dostop za vse izdelke razen orožja in streliva, in sicer za države, ki jih ZN uvrščajo med najmanj razvite. Trenutno je do EBA upravičenih 49 držav.

Leta 2014 je uvoz s preferenciali GSP znašal skoraj 50,8 milijarde EUR : uvoz iz držav v okviru standardnega GSP je znašal 27,3 milijarde EUR, uvoz iz držav upravičenk do GSP+ približno 6,5 milijarde EUR in uvoz iz držav upravičenk do EBA 17 milijard EUR. Vse podrobnosti so navedene v preglednicah 1−4 tega poročila.

Na spodnjih slikah 1 in 2 je prikazan pregled uvoza v okviru treh režimov GSP.

1.3.Cilj tega poročila
o izvajanju pooblastila za sprejemanje delegiranih aktov, prenesenega na Komisijo z Uredbo (EU) št. 692/2011 Evropskega parlamenta in Sveta o evropski statistiki turizma

POROČILO KOMISIJE EVROPSKEMU PARLAMENTU IN SVETU

POROČILO KOMISIJE EVROPSKEMU PARLAMENTU IN

SVETU

o izvajanju pooblastila za sprejemanje delegiranih aktov, prenesenega na Komisijo z Uredbo (EU) št. 692/2011 Evropskega parlamenta in Sveta o evropski statistiki turizma

1. UVOD

Uredba (EU) št. 692/2011 Evropskega parlamenta in Sveta je vzpostavila skupni okvir za sistematični razvoj, pripravo in izkazovanje statistike turizma v Evropski uniji. Odraža spremembe narave turističnega gospodarstva in vedenja turistov od začetka veljavnosti Direktive Sveta 95/57/ES ter se odziva na posledično spremenjene potrebe uporabnikov.

Z Uredbo (EU) št. 692/2011 se na Komisijo prenese pooblastilo za sprejemanje delegiranih aktov:

o spremembi definicij, da se odrazijo spremembe v mednarodnih definicijah (člen 2(2));

o spremembi rokov za pošiljanje podatkov, da se upošteva gospodarski, socialni in tehnološki razvoj (člen 9(5)) ter

o prilagoditvi prilog, da se upošteva gospodarski, socialni in tehnološki razvoj. Komisija pa ne sme spremeniti določb iz Priloge o neobveznih podatkih in omejitvah obsega opazovanja (člen 3(2)).

Poleg tega je v Uredbi (EU) št. 692/2011 poudarjen pomen ustreznih posvetovanj, ki jih Komisija opravi ob pripravi aktov, med drugim na ravni strokovnjakov, pred izvajanjem pooblastila.

2. PRAVNA PODLAGA

To poročilo se zahteva v skladu s členom 11(2) Uredbe (EU) št. 692/2011. V skladu s to določbo je Komisiji podeljeno pooblastilo za sprejemanje delegiranih aktov za obdobje petih let od 11. avgusta 2011 naprej, od nje pa se zahteva, da pripravi poročilo o izvajanju pooblastila najpozneje devet mesecev pred koncem petletnega obdobja.

3. IZVAJANJE POOBLASTILA

Od začetka veljavnosti Uredbe (EU) št. 692/2011 je Komisija sprejela en delegirani akt, in sicer Delegirano uredbo Komisije (EU) št. 253/2013. Ta je spremenila nekatere definicije v zvezi z izobrazbo, da bi se upoštevale spremembe mednarodne standardne klasifikacije izobrazbe (ISCED).

Izvajanje pooblastila se je štelo za potrebno zaradi revizije mednarodne standardne klasifikacije izobrazbe (ISCED), ki jo je sprejela Organizacija Združenih narodov za izobraževanje, kulturo in znanost (UNESCO) na svoji 36. generalni konferenci novembra 2011. V skladu s členom 2(2) Uredbe (EU) št. 692/2011 lahko Komisija sprejme delegirane akte za prilagoditev definicij, ki se uporabljajo v statistiki EU o turizmu, spremembam mednarodnih definicij.

Z Delegirano uredbo Komisije (EU) št. 253/2013 se uvajajo naslednje spremembe Priloge II k Uredbi (EU) št. 692/2011:

vsa sklicevanja na spremenljivko ali socialno-ekonomsko razčlenitev „stopnja izobrazbe“ so bila nadomeščena s „stopnja dosežene izobrazbe“;

vsa sklicevanja na kategorije „nižja (ISCED 0, 1 ali 2), srednja (ISCED 3 ali 4), višja (ISCED 5 ali 6)“ se nadomestijo z „največ nižja sekundarna, višja sekundarna in posekundarna (neterciarna), terciarna.“
SPOROČILO KOMISIJE EVROPSKEMU PARLAMENTU IN SVETU

o oceni programa izmenjave, pomoči in usposabljanja za zaščito eura pred ponarejanjem (program „Pericles“)

1. Uvod

Program Pericles je program izmenjave, pomoči in usposabljanja za zaščito eura pred ponarejanjem. Program je bil vzpostavljen s Sklepom Sveta 2001/923/ES z dne 17. decembra 2001[1], s Sklepom Sveta 2001/924/ES z dne 17. decembra 2001 pa je bil razširjen na vse države članice EU, vključno s tistimi, ki niso sprejele eura kot enotne valute[2]. Na podlagi poznejših sprememb teh osnovnih aktov je bilo trajanje programa s sklepi Sveta 2006/75/ES[3], 2006/76/ES[4], 2006/849/ES[5] in 2006/850/ES[6] podaljšano do 31. decembra 2013. Proračun programa je 1 milijon EUR letno.

To sporočilo je priloženo končnemu poročilu o oceni programa Pericles. Ocena se zahteva v skladu s Sklepom Sveta 2006/849/ES, ki spreminja Sklep Sveta 2001/923/ES in določa, da mora Komisija Evropskemu parlamentu in Svetu do 30. junija 2013 poslati poročilo, ki je neodvisno od izvajalca programa in v katerem se ovrednotijo ustreznost, učinkovitost in uspešnost programa, ter sporočilo o tem, ali naj se program nadaljuje in prilagodi, opremljeno z ustreznim predlogom.

Oceno je izvedla služba za notranjo revizijo in ocenjevanje urada OLAF ob pomoči usmerjevalne skupine, ki je zagotovila tudi nadzor kakovosti ocenjevanja. V usmerjevalno skupino so bili vključeni predstavniki Evropske centralne banke (oddelek za boj proti ponarejanju) in naslednje službe Evropske komisije: OLAF/D5 (Hercules, Pericles in zaščita eura) OLAF/R2 (proračun), Generalni sekretariat/C1 (ocenjevanje in poenostavitev) ter GD za pravosodje/B2 (kazensko pravo).

2. Glavne ugotovitve ocene

V okviru ocene so se analizirale ustreznost, dodana vrednost na splošno in dodana vrednost za Evropo, učinkovitost, uspešnost in trajnost programa. Ugotovitve in splošni rezultati ocene so zelo pozitivni. Kar zadeva učinkovitost in uspešnost, je bilo ugotovljeno, da so na nekaterih področjih možne izboljšave, hkrati pa je bilo poudarjeno, da bo trajnost doseženih rezultatov v veliki meri odvisna od možnosti izvajanja programa po letu 2013.

3. Pot naprej

Ko bosta predloga Komisije „Predlog uredbe Evropskega parlamenta in Sveta o vzpostavitvi programa izmenjave, pomoči in usposabljanja za zaščito eura pred ponarejanjem (program „Pericles 2020“)[7]“ in „Predlog uredbe Sveta o razširitvi uporabe Uredbe (EU) št. …/2012 o vzpostavitvi programa izmenjave, pomoči in usposabljanja za zaščito eura pred ponarejanjem (program „Pericles 2020“) na nesodelujoče države članice[8]“ sprejeta, bodo predlogi za potencialne izboljšave v veliki meri upoštevani. Navedena predloga na primer vključujeta letno poročanje o rezultatih programa in pojasnjene postopke.

Komisija bo rezultate te ocene upoštevala tudi pri izvajanju programa Pericles 2020 v okviru svojih letnih delovnih programov.

[1] UL L 339, 21.12.2001.

[2] UL L 339, 21.12.2001.

[3] UL L 36, 8.2.2006.

[4] UL L 36, 8.2.2006.

[5] UL L 330, 28.11.2006.

[6] UL L 330, 28.11.2006.

[7] 2011/0449(COD) – COM(2011) 0913 – C7-0510/2011.

[8] 2011/0446(APP) – COM(2011) 0910.
PREDLOG Splošni proračun Evropske unije za proračunsko leto 2011 /* */





|| EVROPSKA KOMISIJA Bruselj, 15.6.2010 COM(2010)300 konč. DOKUMENTI PREDLOG Splošni proračun Evropske unije za proračunsko leto 2011 SPLOŠNI UVOD http://eur-lex.europa.eu/budget/data/DB_2011/SL/SEC00.pdf || EVROPSKA KOMISIJA Bruselj, 15.6.2010 COM(2010)300 konč. DOKUMENTI PREDLOG Splošni proračun Evropske unije za proračunsko leto 2011 SPLOŠNI IZKAZ PRIHODKOV A. Uvod in financiranje splošnega proračuna B. Splošni izkaz prihodkov po proračunskih postavkah C. Osebje D. Zgradbe http://eur-lex.europa.eu/budget/data/DB_2011/SL/GenRev.pdf || EVROPSKA KOMISIJA Bruselj, 15.6.2010 COM(2010)300 konč. DOKUMENTI PREDLOG Splošni proračun Evropske unije za proračunsko leto 2011 ZVEZEK 3 ODDELEK III KOMISIJA Prihodki Odhodki Priloge – Urad za publikacije – Evropski urad za boj proti goljufijam – Evropski urad za izbor osebja – Urad za vodenje in plačevanje posameznih pravic – Urad za infrastrukturo in logistiko v Bruslju – Urad za infrastrukturo in logistiko v Luxembourgu – Evropski gospodarski prostor – Seznam proračunskih postavk, ki so na voljo državam kandidatkam – Najemanje in dajanje posojil – najemanje in dajanje posojil, za katere jamči splošni proračun – Splošni seznam nomenklaturnih sprememb med proračunom za leto 2010 in predlogom proračuna za leto 2011 Osebje – Komisija – Uradi – Organi, ki jih je ustanovila Evropska unija in so pravne osebe http://eur-lex.europa.eu/budget/data/DB_2011/SL/SEC03.pdf
[pic] | KOMISIJA EVROPSKIH SKUPNOSTI |

Bruselj, 18.2.2008

COM(2008) 96 konč.

POROČILO KOMISIJE SVETU

Protidampinški postopek glede uvoza polivinil alkohola (PVA) s poreklom iz Ljudske republike Kitajske in Tajvana

POROČILO KOMISIJE SVETU

Protidampinški postopek glede uvoza polivinil alkohola (PVA) s poreklom iz Ljudske republike Kitajske in Tajvana

To poročilo je bilo pripravljeno v skladu s členom 9.2 Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (UL L 56, 6.3.1996, str. 1), kakor je bila nazadnje spremenjena z Uredbo Sveta (ES) št. 2117/2005 z dne 21. decembra 2005 (UL L 340, 23.12.2005, str. 17).

Člen 9 navedene uredbe določa naslednje:

„Zaključek brez ukrepov; uvedba dokončnih dajatev

1. Kjer se pritožba umakne, se lahko postopek zaključi, razen če tak zaključek ne bi bil v interesu Skupnosti.

2. Če se po posvetovanju zaščitni ukrepi izkažejo za nepotrebne in znotraj Svetovalnega odbora ni ugovorov, se preiskava ali postopek zaključi. V vseh ostalih primerih Komisija Svetu nemudoma predloži poročilo o rezultatih posvetovanja, skupaj s predlogom, da se postopek zaključi. Postopek bo veljal za zaključenega, če v enem mesecu Svet, ki odloča s kvalificirano večino, ne odloči drugače.“ (odebeljeni del besedila je izpostavljen za potrebe tega poročila).

Po posvetovanju o predlogu zaključka postopka se je v svetovalnem odboru temu nasprotovalo. Predlog o zaključku primera in zapis podrobnosti posvetovanja sta priložena.

Prilogi :

3. Povzetek mnenj, izraženih med in po zasedanju svetovalnega odbora (v angleščini).

4. Osnutek sklepa Komisije, ki navaja razloge za zaključek zadevnega postopka.